open-index/open-wikipedia-markdown huggingface dataset:
ఇరోమ్ చాను షర్మిల

**ఇరోమ్ చాను షర్మిల** (జననం: మార్చి 14, 1972), ఈమె కవి, పౌర హక్కుల, రాజకీయ కార్యకర్త.

## తొలినాళ్ళ జీవితం
ఈమె 1972, మార్చి 2 న ఇరోమ్ ఒంగ్బీ సఖి, ఇరోమ్ సి నందా దంపతులకు మణిపూర్ రాష్ట్రంలోని, ఇంఫాల్ నగరంలోని కోంగ్‌పాల్ గ్రామంలో జన్మించింది.

## వ్యక్తిగత ఙివితం
ఈమె ఆగష్టు 17, 2017 న బ్రిటిష్ భాగస్వామి డెస్మండ్ ఆంథోనీ బెల్లార్నిన్ కౌటిన్హోను కొడైకెనాల్, తమిళనాడు లోని ఒక హిల్ స్టేషన్ లో వివాహం చేసుకున్నారు. ఈమె మే 12, 2019 న ఇద్దరు కవల కుమార్తెలకు జన్మనిచ్చింది.

## మరిన్ని విశేషాలు
ఈమె నవంబర్ 5, 2000 న సాయుధ దళాల (ప్రత్యేక అధికారాలు) చట్టం, 1958, ఈ చట్టం ఏడు రాష్ట్రాలకు వర్తిస్తుంది. వారెంట్ లేకుండా ఆస్తులను శోధించడానికి, ఒక వ్యక్తి రాష్ట్రానికి వ్యతిరేకంగా వ్యవహరిస్తున్నాడని సహేతుకమైన అనుమానం వస్తే వారిని అరెస్టు చేయడానికి భద్రతా దళాలకు పూర్తి అధికారాలను ఇస్తుంది. ఈ చట్టాన్ని నిర్మూలించడం కోసం నిరాహార దీక్షను ప్రారంభించింది. ఈ దీక్ష 16 సంవత్సరాల పాటు కొనసాగింది. ఈమె ఈ దీక్షను 500 వారాలకు పైగా ఆహారం, నీటిని తిరస్కరించి ప్రపంచంలోనే అతి పొడవైన నిరాహారదీక్ష చేసిన మహిళగా పేరుకెక్కింది. ఈమె ఈ దీక్షను ఆగస్టు 9, 2016 న ముగించింది.

2016లో పీపుల్స్ రిసర్జెన్స్ అండ్ జస్టిస్ అలయన్స్ పార్టీని స్థాపించింది.

## మూలాలు

వర్గం:జీవిస్తున్న ప్రజలు
వర్గం:1972 జననాలు
వర్గం:మణిపూర్ వ్యక్తులు
రూలర్ (సినిమా)

**రూలర్** 2019, డిసెంబరు 20న విడుదలైన తెలుగు యాక్షన్ సినిమా. సి.కె. ఎంటర్‌టైన్‌మెంట్స్, హ్యాపీ మూవీస్ పతాకంపై సి. కళ్యాణ్ నిర్మించిన ఈ చిత్రానికి కె. ఎస్. రవికుమార్ దర్శకత్వం వహించాడు. నందమూరి బాలకృష్ణ, సోనాల్ చౌహాన్, వేదిక, ప్రకాష్ రాజ్, జయసుధ, భూమిక చావ్లా తదితరులు ప్రధాన పాత్రల్లో నటించారు. ఈ చిత్రానికి  చిరంతన్ భట్ సంగీతం అందించాడు. ఈ చిత్రంలో డాన్, పోలీస్ ఆఫీసర్ గా ద్విపాత్రాభినయం చేశాడు.

## కథ
ఉత్తర్ ప్రదేశ్ రాష్ట్రమంత్రి భవాని సింగ్ ఠాగూర్ కూతురు కులాంతర వివాహానికి పోలీస్ ఆఫీసర్ ధర్మా (బాలకృష్ణ) సపోర్ట్ గా నిలుస్తాడు. దీనితో భవాని సింగ్ ఆఫీసర్ ధర్మాని ఎలా అయిన అంతమోదించాలని అనుకుంటాడు. కానీ ఆఫీసర్ ధర్మా కాస్తా అర్జున్ ప్రసాద్ గా ఓ సాఫ్ట్ వేర్ కంపెనీకి సి.ఈ.వో.గా కనిపిస్తాడు. కంపెనీ పనిమీద బ్యాంకాక్ వెళ్ళిన అర్జున్ ప్రసాద్ పై అటాక్ జరుగుతుంది. ఇంతకి ఆ అటాక్ చేసింది ఎవరు ? అసలు ఈ ధర్మ ఎవరు? ఎందుకు అర్జున్ ప్రసాద్ ను ధర్మ అంటున్నారు? అన్నది మిగతా కథ.

## నటవర్గం
* నందమూరి బాలకృష్ణ
* సోనాల్ చౌహాన్
* వేదిక
* ప్రకాష్ రాజ్
* జయసుధ
* భూమిక చావ్లా
* సాయాజీ షిండే
* రఘుబాబు
* శ్రీనివాసరెడ్డి
*షతాఫ్ ఫిగర్

## సాంకేతికవర్గం
* దర్శకత్వం: కె. ఎస్. రవికుమార్
* నిర్మాత: సి. కళ్యాణ్
* రచన: పరుచూరి మురళి
* సంగీతం: చిరంతన్ భట్
* ఛాయాగ్రహణం: రాంప్రసాద్
* నిర్మాణ సంస్థ: సి.కె. ఎంటర్‌టైన్‌మెంట్స్, హ్యాపీ మూవీస్

## నిర్మాణం
2019, జూలైలో బ్యాంకాక్ లో చిత్రీకరణ ప్రారంభమయింది. అక్టోబరులో రామోజీ ఫిల్మ్ సిటీలో రెండవ షెడ్యూల్ పూర్తయింది.

## పాటలు

ఈ చిత్రానికి చిరంతన్ భట్ సంగీతం అందించాడు. ఈ పాటలు ఆదిత్యా మ్యూజిక్ ద్వారా విడుదలయ్యాయి.

## విడుదల
2019, డిసెంబరు 20న విడుదల అయింది.

### మార్కెటింగ్
2019, ఆగస్టులో డాన్ గెటప్‌లో ఉన్న బాలకృష్ణ ఫోటోతో ఫస్ట్‌లుక్ పోస్టర్ విడుదల అయింది. 2019, అక్టోబరు 26న సి.కె. ఎంటర్టైన్మెంట్స్ అధికారిక మోషన్ పోస్టర్ ను విడుదల చేసింది. సినిమా పై పూర్తి నెగటివ్ రేటింగ్స్ ఇచ్చారు, సినిమా పరాజయానికి కథా లోపమే కారణంగా పేర్కొన్నారు

## మూలాలు

## ఇతర లంకెలు

వర్గం:2019 తెలుగు సినిమాలు
వర్గం:నందమూరి బాలకృష్ణ సినిమాలు
వర్గం:ప్రకాష్ రాజ్ నటించిన సినిమాలు
వర్గం:జయసుధ నటించిన సినిమాలు
వర్గం:భూమిక నటించిన సినిమాలు
వర్గం:సాయాజీ షిండే నటించిన సినిమాలు
వర్గం:రఘుబాబు నటించిన సినిమాలు
చిన్న వాల్తేరు

**చిన వాల్తేరు,** ఆంధ్రప్రదేశ్ రాష్ట్రం, విశాఖపట్నం జిల్లా, విశాఖపట్నం నగర తీరప్రాంతంలోని గ్రేటర్ విశాఖపట్నం మునిసిపల్ కార్పొరేషన్ పరిధికి చెందిన ప్రాంతం.ఇది నగర కేంద్రంగా ఉన్న ద్వారకా నగర్ నుండి సుమారు 5 కి.మీ.దూరంలో ఉంది. చిన వాల్తేరు బంగాళాఖాతం సముద్రతీరానికి దగ్గరగా ఉంది.సందర్శకుల దర్శించే విశాఖ మ్యూజియం, విక్టరీ ఎట్ సీ మెమోరియల్, బీచ్ రోడ్డు వంటి అనేక ముఖ్యమైన  ప్రాంతాలు చిన వాల్తేరులో ఉన్నాయి.  

## రవాణా సౌకర్యాలు
ఎపియస్‌ఆర్‌టిసి  రవాణా మార్గాలు

## మూలాలు

## వెలుపలి లంకెలు

వర్గం:విశాఖపట్నంలోని  ప్రాంతాలు
కాకతీయ ప్రస్థానం (పుస్తకం)

**కాకతీయ ప్రస్థానం**  కాకతీయుల చరిత్రకు సంబంధించిన పుస్తకం. నమస్తే తెలంగాణ దినపత్రిక ఆదివారం సంచికైన బతుకమ్మలో ప్రతివారం జర్నలిస్టు నగేష్ బీరెడ్డి రాసిన వ్యాసాలను తెలంగాణ రాష్ట్ర భాషా సాంస్కృతిక శాఖ కాకతీయ ప్రస్థానం పేరుతో పుస్తకాన్ని ప్రచురించింది.

## రచన
తెలుగు నేలను, దక్షిణ భారత ప్రాంతాన్ని దాదాపు 300 ఏళ్ళ పాటు అప్రతిహతంగా పాలించిన కాకతీయులకు సంబంధించిన ఎన్నో విషయాలు, విశేషాలు ప్రపంచానికి తెలియవు. కాకతీయుల చరిత్ర పరిశోధన, రచనల్లో ఉన్న ఖాళీలను నింపడానికి చేసిన ప్రయత్నంలో కాకతీయ చరిత్రలో తారీఖులు, యుద్దాలు, ముఖ్యమైన సంఘటనలతోపాటు కాకతీయుల కాలంనాటి రాజకీయ, సాంఘీక, మత, సాంస్కృతిక చరిత్రకు నగేష్ బీరెడ్డి తగిన ప్రాధాన్యత ఇచ్చాడు. వివిధ ప్రాంతాల్లో పర్యటించి సేకరించిన కాకతీయ చరిత్రను పక్కదారి పట్టనివ్వకుండా క్రమపద్ధతిలో సరైన వివరాలతో రాశాడు.

ఈ పుస్తకంలో కాకతీయ రాజ్య పతనం తర్వాత కాకతీయుల వారసుల గురించి, బస్తర్ ప్రాంతంలో వారి వారసులు ఇప్పటికీ జీవించి ఉన్న విషయాల గురించీ ససాక్ష్యంగా, ఆధార సమితంగా విశ్లేషించి, దాదాపు 750 సంవత్సరాల మిస్సింగ్ లింక్‌ను (1323 నుండి నేటి వరకు) కనుగొనబడింది.

## పుస్తకంగా
కాకతీయుల చరిత్ర గురించి నగేష్ రాసిన వ్యాసాలు 2017 మే నెలనుండి నమస్తే తెలంగాణ దినపత్రికలో ప్రతీ ఆదివారం వచ్చే బతుకమ్మ సంచికలో *మన చరిత్ర* అనే శీర్షికతో ధారావాహికగా దాదాపు 77 వారాలు ప్రచురితమయ్యాయి.  ఆ వ్యాసాలన్నింటిని ఒకచోట చేర్చి కాకతీయుల చరిత్రను ముందుతరాలకు... ముఖ్యంగా కాకతీయుల చరిత్రను అధ్యయనం చేసే పరిశోధకులకు ఒక ఆధార గ్రంథాన్ని అందించాలనే ఉద్దేశ్యంతో సంచాలకుడు మామిడి హరికృష్ణ సంపాదకులుగా తెలంగాణ ప్రభుత్వ భాషా సాంస్కృతిక శాఖ నుండి ఈ పుస్తకం ప్రచురించబడింది.

## పుస్తకంలో

# కాకతీయులు ఎవరు, ఎక్కడివారు?
# కాకతీయుల మూలాలు శాసనాధారాలు
# కాకతీయులది ఏ కులం?
# కాకతీయుల తొలితరం నాయకులు
# ఆధిపత్య పోరు... సార్వభౌమత్వం వైపు అడుగులు షురూ...
# కాకతీయుల తొలి సార్వభౌముడు చక్రవర్తి రుద్రదేవుడు
# రాజు లేని రాజ్యాన్ని రక్షించుకున్న సైన్యం..
# గణపతిదేవుడు
# సకల దేశ ప్రతిష్టాపనాచార్య
# స్త్రీ అధికారానికి బీజం
# సామ్రాజ్ఞి రుద్రమ
# ప్రతాపరుద్రుని ప్రతీకారం త్రిముఖ వ్యూహం
# ఓరుగల్లుపై తురుష్కుల తొలి దండయాత్ర
# ప్రజలపై హింస చూడలేక ఖిల్జీతో సంధి
# ఢిల్లీ సింహాసనం సంక్షోభాల నిలయం.. కారణం ఇదేనా?
# ప్రతాపరుద్రుడి చివరి యుద్ధం
# ప్రతాపరుద్రుడి నిర్యాణం - నిజానిజాలు
# కాకతీయుల దగ్గర పరుసవేది ఉండేదా?
# జనబాహుళ్యంలో ఉన్న కథ సాక్ష్యాలు
# కాకతీయుల గురించి మనకు తెలిసిందెంత?
# ఓరుగల్లు నుంచి బస్తర్
# సజీవ సాక్ష్యాలు కోకొల్లలు
# బస్తర్ పాలకుల్లో వీరాధివీరులు
# బస్తర్‌లో వెలుగుతున్న కాకతీయ వారసత్వపు దివ్వెలు!

## విడుదల
2018, డిసెంబరు 23న తెలంగాణ కళాభారతి మైదానం (ఎన్టీఆర్ స్టేడియం)లో జరిగిన జాతీయ పుస్తక మహోత్సవంలో నమస్తే తెలంగాణ సంపాదకులు కట్టా శేఖర్ రెడ్డి చేతులమీదుగా ఈ పుస్తకం  ఆవిష్కరించబడింది. ఈ కార్యక్రమంలో రాష్ట్ర భాషా సాంస్కృతిక శాఖ సంచాలకుడు మామిడి హరికృష్ణ, హైదరాబాద్ బుక్‌ఫెయిర్ అధ్యక్షుడు జూలూరి గౌరీశంకర్, కార్యదర్శి చంద్రమోహన్, సీనియర్ జర్నలిస్టు జగన్‌రెడ్డి, పుస్తక రచయిత బీరెడ్డి నగేశ్ పాల్గొన్నారు.

## మూలాలు

వర్గం:తెలుగు పుస్తకాలు
వర్గం:తెలంగాణ భాషా సాంస్కృతిక శాఖ
మహాపద్ముడు

పురాణకథనాల ఆధారంగా మహాపద్మ నందుడు (మహాపద్మనంద; క్రీ.పూ. 4 వ శతాబ్దం) పురాతన భారతదేశంలోని నంద సామ్రాజ్యానికి మొదటి చక్రవర్తి. పురాణాలు ఆయనను చివరి శిశునాగ రాజు మహానందుడు, శూద్ర మహిళ కుమారుడు అని వర్ణించాయి. విస్తృతమైన విజయాలు ఆయనకు ఘనత ఇచ్చాయి. వేర్వేరు పురాణాలు ఆయన పాలనకాలాన్ని 28 నుండి 88 సంవత్సరాలుగా పేర్కొన్నాయి. ఆయన తరువాత ఆయన ఎనిమిది మంది కుమారులు వరుసగా పాలించారని పేర్కొంది.

బౌద్ధ గ్రంథాలు ఆయన గురించి ప్రస్తావించలేదు. బదులుగా మొదటి నందపాలకుడు రాజుగా మారిన దొంగ ఉగ్రసేనుడు అని పేరు పేర్కొన్నాయి. ఆయన తరువాత ఆయన ఎనిమిది మంది సోదరులు వచ్చారు. వీరిలో చివరివాడు ధననందుడు.
## జీవితం
పురాణాల ఆధారంగా మొదటి నందరాజును మహాపద్ముడు లేదా మహాపద్మ-పతి అని పిలుస్తారు ("అపారమైన సంపన్నుడు"). ఆయన చివరి మహానందకు ఒక శూద్ర మహిళకు జన్మించిన కుమారుడు.

పురాణాలు ఆయనను ఎకరతు (ఏకైక సార్వభౌమాధికారి) సర్వ-క్షత్రితక (క్షత్రియులను నాశనం చేసేవాడు) గా అభివర్ణిస్తాయి. మహాపద్ముడు నిర్మూలించినట్లు చెప్పబడే క్షత్రియులు (యోధులు, పాలకులు) మైథాలాలు, కషేయాలు, ఇక్ష్వాకులు, పంచాలులు, శూరసేనులు, కురులు, హైహయాలు, వితిహోత్రులు, కళింగులు, అష్మకులు ఉన్నారు.

మత్స్య పురాణం మహాపద్మ 88 సంవత్సరాల (నమ్మశక్యం కాని విధంగా) పాలనచేసాడని పేర్కొంటున్నది. అయినప్పటికీ వాయు పురాణం ఆయన 28 సంవత్సరాలు మాత్రమే పాలన సాగించినట్లు పేర్కొంది. మహాపద్ముడి ఎనిమిది మంది కుమారులు ఆయన తరువాత మొత్తం 12 సంవత్సరాలు పరిపాలించారని పురాణకథనాలు చెబుతున్నాయి. అయితే ఈ కుమారులలో ఒకరికి మాత్రమే పేరు పేర్కొనబడింది: సుకల్పా.

ఇండోలాజిస్టు ఎఫ్. ఇ. పార్గిటరు నంద పట్టాభిషేకం క్రీ.పూ 382 నాటిది. చరిత్రకారుడు అభిప్రాయం ఆధారంగా ఆర్. కె. ముఖర్జీ దీనిని క్రీ.పూ. 364 నాటిది.: పిఎన్ చరిత్రకారుడు హెచ్. సి. రాయచౌదరి ఈ సంఘటనను సి. క్రీ.పూ.345.

## మొదటి నందరాజు గురించిన ఇతర కథనాలు
* బౌద్ధ గ్రంథాల ఆధారంగా మొదటి నందరాజు ఉగ్రసేనుడు (మహాపద్మ) కాదు.
** మహాపద్మకు పురాణకథనాలు మిశ్రమ శూద్ర పూర్వీకత కేటాయించినట్లు కాకుండా, బౌద్ధ గ్రంథాలు ఉగ్రసేనుడిని "అవ్యక్త వంశం"గా వర్ణించాయి. మహావంశ-భాష్యం ఆధారంగా ఉగ్రసేనుడు సరిహద్దు ప్రాంతానికి చెందినవాడు: ఆయనను దొంగల ముఠా బంధించిన తరువాత ఆయనవారి నాయకుడయ్యాడు.
**గ్రీకో-రోమను వనరులు అలెగ్జాండరు దండయాత్ర సమయంలో నందరాజు పాలనను "అగ్రాం" అని పేర్కొన్నాయి. ఇది సంస్కృత పదం "అగ్రసేనియా" (అక్షరాలా "ఉగ్రసేన కుమారుడు లేదా వారసుడు") వికృతి పదరూపం కావచ్చు.
** పురాణకథనాల మాదిరిగా కాకుండా బౌద్ధ గ్రంథాలు తరువాతి ఎనిమిది మంది రాజులను మొదటి నందరాజుకు సోదరులు (కుమారులు కాదు) అని వర్ణించాయి.అలాగే బౌద్ధ సంప్రదాయం ఆధారంగా నందాలు మొత్తం 22 సంవత్సరాలు పాలించారు. ఈ రాజులలో చివరివాడు ధననందుడు.
* జైన గ్రంథాల ఆధారంగా "మహాపద్మ" అనే పేరును ప్రస్తావించని పారిషిష్టపర్వను " అవశ్యక సూత్రం " నందరాజు ఒక నాయిబ్రాహ్మణుడికి వేశ్య కుమారుడు.
* నందా రాజవంశం స్థాపకుడు నాయిబ్రాహ్మణ అని గ్రీకో-రోమను వర్గాలు సూచిస్తున్నాయి. ఆయన మునుపటి రాజవంశం చివరి రాజు నుండి సింహాసనాన్ని స్వాధీనం చేసుకున్నాడు. రోమను చరిత్రకారుడు కర్టియసు (సా.శ. 1 వ శతాబ్దం) పోరసు అభిప్రాయం ఆధారంగా ఈ నాయిబ్రాహ్మణ తన ఆకర్షణీయమైన రూపంతో మాజీ రాణి వివాహేతర సంబంధం ఏర్పరచుకుని అప్పటి రాజును ద్రోహంతో హత్య చేసి అప్పటి రాకుమారులకు సంరక్షకుడిగా నటించడం ద్వారా అత్యున్నత అధికారాన్ని స్వాధీనం చేసుకుని తరువాత రాకుమారులను చంపారు. పోరసు (పురుషోత్తముడు), అలెగ్జాండరు సమకాలీనుడైన నందరాజు ఈ నాయిబ్రాహ్మణ కుమారుడు.

## మూలాలు

### జీవితచరిత్ర

* 
* 
* 
* 
* 
* 
* 
* 

వర్గం:Nanda Empire
వర్గం:4th-century BC Indian monarchs
వర్గం:Year of birth unknown
వర్గం:Year of death unknown
మోర్టిమర్ వీలర్

**మోర్టిమెర్ వీలర్** ( సెప్టెంబర్ 10, 1890 - జూలై 22, 1976 ) ఇంగ్లాండ్ దేశానికి చెందిన పురావస్తు శాస్త్రవేత్త.

## తొలినాళ్ళ జీవితం
ఈయన 1890, సెప్టెంబర్ 10 న రాబర్ట్ మోర్టిమెర్ వీలర్, అతని రెండవ భార్య ఎమిలీ వీలర్ (నీ బేన్స్) యొక్క మొదటి సంతానంగా స్కాట్లాండ్ లోని గ్లాస్గో నగరంలో జన్మించాడు. ఈయన తన తొమ్మిదవ ఎటానా  బ్రాడ్‌ఫోర్డ్ గ్రామర్ స్కూల్‌లో చేరాడు.

## మరిన్ని విశేషాలు
ఈయన నేషనల్ మ్యూజియం ఆఫ్ వేల్స్, లండన్ మ్యూజియం రెండింటికి డైరెక్టర్ గా పనిచేశాడు. ఈయన  ఆర్కియాలజికల్ సర్వే ఆఫ్ ఇండియా డైరెక్టర్ జనరల్, లండన్ లోని ఇన్స్టిట్యూట్ ఆఫ్ ఆర్కియాలజీ వ్యవస్థాపకుడు, గౌరవ డైరెక్టర్ గా కూడా తన విధులు నిర్వర్తించాడు.
## మరణం
ఇతను 1976 జులై 22న మరణించాడు. 
## మూలాలు

వర్గం:1890 జననాలు
వర్గం:1976 మరణాలు
పెద వాల్తేరు

**పెద వాల్తేరు,** ఆంధ్రప్రదేశ్ రాష్ట్రం, విశాఖపట్నం జిల్లా, గ్రేటర్ విశాఖపట్నం మునిసిపల్ కార్పొరేషన్ పరిధిలోని తీరప్రాంతంలో కలిగి ఉన్న ప్రాంతం. ఇది నగర కేంద్రంగా ఉన్న ద్వారకా నగర్ నుండి సుమారు 5 కి.మీ.దూరంలో ఉంది. విశాఖపట్నం నగరం ఉత్తర భాగంలో ఉంది. 

## గ్రామ పేరు వెనుక చరిత్ర
ఎడమ|thumb| పెద వాల్తేరు కరకచెట్టు రోడ్
పెద వాల్తేరు అనే పేరు 18 వ శతాబ్దంలో విశాఖపట్నంలో కలెక్టర్‌గా పనిచేసిన బ్రిటిష్ అధికారి పేరు వాల్టెయిర్ నుండి వచ్చింది. 

## దేవాలయాలు
పెద వాల్తేరు ప్రాంతంలో పోలమాంబ దేవాలయం ఉంది.ఈ దేవాలయాన్ని కరకచెట్టు పోలమాంబ దేవాలయం అని కూడా అంటారు. ఈ ఆలయంలో ప్రతిష్టించిన పోలమాంబ అమ్మవారి విగ్రహం సుమారు 2019 నాటికి 900 వందల సంవత్సరాల క్రితం చేపల వేటకు వెళ్లిన జాలర్లుకు విశాఖ సముద్ర తీరంలో లభించినట్లు తెలుస్తుంది. మొదట ఈ అమ్మ వారి విగ్రహాన్ని జాలరిపేటలో నెలకొల్పి పూజించారు.ఆ తరువాత కొంత కాలానికి విగ్రహాన్ని పెదవాల్తేరులోని కారకచెట్టు చెట్టు క్రింద విగ్రహం ప్రతిష్టంచబడింది. అప్పటి నుండి కరకచెట్టు పోలమాంబ అమ్మవారుగా పేరుబడింది. దుర్గాదేని అవతారంగా పోలమాంబ అమ్మవారిని భక్తులు భావిస్తారు. ఇది ఉత్తరాంధ్ర జిల్లాల ప్రజలు పోలమాంబ అమ్మవారని ఆరాధ్యదైవంగా భావిస్తారు.

## మూలాలు


## వెలుపలి లంకెలు

వర్గం:విశాఖపట్నంలోని  ప్రాంతాలు
దక్షిణాన మానవ వ్యాప్తి

thumb|300x300px| తీరప్రాంత వలస నమూనా చిత్రణ. సమీప తూర్పు, భారతదేశం, తూర్పు ఆసియాలోని మూడు జన కేంద్రాల నుండి మైటోకాన్డ్రియల్ హాప్లోగ్రూప్‌ల అభివృద్ధిని సూచిస్తోంది.
ఆధునిక మానవుల ఇటీవలి ఆఫ్రికన్ మూలం నేపథ్యంలో, మానవుడు ఆసియా దక్షిణ తీరం వెంబడి, అరేబియా ద్వీపకల్పం నుండి పర్షియా, భారతదేశాల మీదుగా ఆగ్నేయాసియా, ఓషియానియాకు చేపట్టిన వలసలను **దక్షిణ దిశగా మానవ వ్యాప్తి** పరికల్పన వివరిస్తుంది. దీన్ని *తీర వలస పరికల్పన* అని కూడా అంటారు. దీనికి ఇతర పేర్లు "*దక్షిణ తీర మార్గం*"  లేదా "*సత్వర తీర స్థావరం*".  ఈ వలసల తరువాతి కాలంలోని మానవులు చివరికి యురేషియా (ఐరోపాతో సహా), మిగిలిన ఓషియానియా, అమెరికాలకు వలస వెళ్ళి స్థిరపడ్డారు.

ప్రధానంగా అరేబియా ద్వీపకల్పం, భారతదేశం, ఆగ్నేయాసియా, న్యూ గినియా, ఆస్ట్రేలియా, ఓషియానియా సమీపంలో, కోస్తా చైనా, జపాన్ లలో సుమారు 70,000 నుండి 50,000 సంవత్సరాల క్రితం తొలుతగా జీవించడం మొదలుపెట్టడాన్ని వివరించడానికి తీరప్రాంత మార్గం సిద్ధాంతాన్ని ఉపయోగిస్తారు.

ఇది mtDNA హాప్లోగ్రూప్ M, హాప్లోగ్రూప్ N యొక్క ఉనికి, విస్తరణలతో పాటు, ఈ ప్రాంతాలలో Y-DNA హాప్లోగ్రూప్ సి, హాప్లోగ్రూప్ D ల నిర్దుష్ట పంపిణీ విధానాలతో ముడిపడి ఉంది.

తొలి ఆధునిక మానవులు - మైటోకాండ్రియల్ హాప్లో గ్రూప్ L3 కలిగి ఉన్నవారు - 70 నుండి 50 వేల సంవత్సరాల కిందట, తూర్పు ఆఫ్రికా నుండి బాబ్ ఎల్-మండెబ్ జలసంధి ద్వారా అరేబియా ద్వీపకల్పం చేరుకున్నారని ఈ సిద్ధాంతం ప్రతిపాదిస్తోంది. ఆఫ్రికాలోని 2,000 – 5,000 మంది జనాభాలో నుండి, 150 నుండి 1,000 మంది వరకూ ఉన్న ఒక చిన్న సమూహం మాత్రమే ఎర్ర సముద్రం దాటిందని అంచనా.  ఈ బృందం, వారి వారసులూ వేగంగా పయనించి, కొన్ని వేల సంవత్సరాలలోనే అరేబియా, పర్షియా చుట్టూ తీరప్రాంతం నుండి భారతదేశానికి చేరుకున్నారు. భారతదేశం నుండి వారు ఆగ్నేయాసియా ("సుందలాండ్"), ఓషియానియా ("సాహుల్") లకు వ్యాపించి ఉంటారు.

## ఇవి కూడా చూడండి

*ఆధునిక మానవుల ఇటీవలి ఆఫ్రికన్ మూలం
* పేలియోఆంత్రోపాలజీ

## మూలాలు

వర్గం:మానవ పరిణామం
అడవివరం

**అడవివరం,** ఇది విశాఖ నగరానికి పశ్చిమ భాగంలో, గ్రేటర్ విశాఖపట్నం మునిసిపల్ కార్పొరేషన్ పరిధిలోని ప్రాంతం. నగర కేంద్రంగా ఉన్న ద్వారకా నగర్ నుండి సుమారు 15 కి.మీ. దూరంలో ఉంది. అడవివరం సింహాచలం ఆలయ పర్వత ప్రాంతానికి దగ్గరగా ఉంటుంది.దీనిని విశాఖపట్నం బస్ రాపిడ్ ట్రాన్సిట్ సిస్టమ్ సేవలు అందిస్తోంది.  

## రవాణా

ఆంధ్రప్రదేశ్ రోడ్డు రవాణా సంస్థ మార్గాలు 

## మూలాలు

## వెలుపలి లంకెలు

వర్గం:విశాఖపట్నంలోని  ప్రాంతాలు
క్షమా సావంత్

**క్షమా సావంత్** ( జననం: అక్టోబర్ 17, 1973 ) అమెరికా దేశానికి చెందిన రాజకీయవేత్త, ఆర్థికవేత్త.

## తొలినాళ్ళ జీవితం
ఈమె 1973, అక్టోబర్ 17న వసుంధర, హెచ్. టి. రామానుజమ్ దంపతులకు మహారాష్ట్ర రాష్ట్రంలోని పూణేలో జన్మించింది. ఈమె ముంబైలో పెరిగింది., తరువాత ఈమె కంప్యూటర్ సైన్స్ చదివి 1994 లో ముంబై విశ్వవిద్యాలయం నుండి బిఎస్ పట్టభద్రురాలైంది.   2006 లో సీటెల్‌కు వెళ్లి సోషలిస్ట్ ప్రత్యామ్నాయ పార్టీ లో చేరింది . ఈమె 2010 లో యునైటెడ్ స్టేట్స్ పౌరురాలు అయ్యారు.

## మరిన్ని విశేషాలు
ఈమె సీటెల్‌కు వెళ్ళిన తరువాత అక్కడ సీటెల్ విశ్వవిద్యాలయం, వాషింగ్టన్ టాకోమా విశ్వవిద్యాలయంలో బోధించారు, సీటెల్ సెంట్రల్ కాలేజీలో అనుబంధ ప్రొఫెసర్‌గా పనిచేశారు. ఆమె వర్జీనియాలోని లెక్సింగ్టన్ లోని వాషింగ్టన్, లీ విశ్వవిద్యాలయంలో విజిటింగ్ అసిస్టెంట్ ప్రొఫెసర్ గా పనిచేసింది.

## మూలాలు

వర్గం:జీవిస్తున్న ప్రజలు
వర్గం:1973 జననాలు
వర్గం:ముంబై విశ్వవిద్యాలయం పూర్వవిద్యార్థులు
ఒంటరి దినోత్సవం

చైనీస్ ప్రజలలో ప్రాచుర్యం పొందిన రోజు.నవంబర్ 11 తేదీన జరుపుకుంటారు. ఎందుకంటే "1" అనే సంఖ్య  ఒంటరిగా ఉన్న వ్యక్తికి చూచిస్తుంది అని భావిస్తారు.ఈ రోజున చైనాలో ప్రజలు ఎక్కువగా వస్తువులు కొనుగోలు చేస్తారు.సెలవుదినంగా సంబంధాలను జరుపుకునే ప్రసిద్ధ తేదీగా మారింది.

## నేపథ్యం
చైనీస్ సింగిల్స్ డే, లేదా బాచిలర్స్ డే, 1993 లో నాన్జింగ్ విశ్వవిద్యాలయంలో  ఉద్భవించింది . సింగిల్స్ డే వేడుకలు 1990 లలో నాన్జింగ్ లోని అనేక ఇతర విశ్వవిద్యాలయాలకు వ్యాప్తి చెందింది. ఈ సెలవుదినానికి "సింగిల్స్ డే" అని పేరు పెట్టారు. ఎందుకంటే   11/11 (నవంబర్ 11), నాలుగు "సింగిల్స్" ను సూచిస్తుంది అని ఒంటరి దినోత్సవం జరుపుకుంటారు. సింగిల్స్ డే పండుగ జరుపుకోవడనికి అనేక కారణాలు ఉన్నాయి. సృష్టిని వివరించే అనేక సిద్ధాంతాలు ఉన్నాయి. ఒక మూలం కథ ఏమిటంటే, 1993 లో, నాన్జింగ్ విశ్వవిద్యాలయం లో మింగ్కౌవుజు ("ఆల్ సింగిల్ మెన్") వసతిగృహంలోని నలుగురు మగ విద్యార్థులు ఒంటరిగా ఉండటం వారిని ఒంటరి నుండి  ఎలా బయటపడవచ్చో చర్చించారు. నవంబర్ 11 గౌరవప్రదంగా సంఘటనలు, వేడుకల రోజు అని అంగీకరించారు. ఒంటరిగా ఉండటం. ఈ విషయం వేరు విశ్వవిద్యాలయం గుండా వ్యాపించి చివరికి విస్తృత సమాజంలోకి ప్రవేశించాయి. సోషల్ మీడియా వాడకంతో వ్యాప్తి పెరిగింది.

## మూలాలు


వర్గం:దినోత్సవాలు
వర్గం:అంతర్జాతీయ దినములు
మిర్రర్ సిండ్రోమ్

thumb|గర్భిణీ స్త్రీ
**మిర్రర్ సిండ్రోమ్** లేదా **ట్రిపుల్ ఎడెమా** లేదా **బల్లాంటిన్ సిండ్రోమ్** అనేది  గర్భిణీ స్త్రీలను ప్రభావితం చేసే అరుదైన వ్యాధి. ఇది పిండం, మావి హైడ్రోప్స్ తో కలిగిఉన్న ప్రి-ఎక్లంప్సియా అసాధారణ అనుబంధాన్ని వివరిస్తుంది.

మిర్రర్ సిండ్రోమ్ అనే పేరు ఎడెమా, పిండం హైడ్రోప్ల మధ్యనున్న సారూప్యతను చూపిస్తుంది. జాన్ విలియం బలాన్టైన్ మొట్టమొదటిగా దీన్ని 1892 లో వర్ణించారు.

## కారణాలు
ఏటియాలజీ ఈ వివిధ రకాల ప్రసూతి సమస్యలో ఏదైనా కావచ్చు అవి రోగనిరోధక లోపాల నుండి, *Rh-isoimmunization* తో సహా పిండం అంటువ్యాదులు,జీవక్రియ లోపాలు, పిండం యొక్క వైకల్యాలు వరకు ఉండవచ్చు.  తల్లిదండ్రుల నుండి వారసత్వంగా వచ్చిన డబుల్ ఆల్ఫా తలసేమియా లక్షణం (ఆల్ఫా తలసేమియా మేజర్) కారణంగా హిమోగ్లోబిన్ బార్ట్స్ వ్యాధి ఉన్న పిండానికి తల్లి ప్రతిచర్య వల్ల బల్లాంటిన్ సిండ్రోమ్ సంభవిస్తుంది.

## వ్యాధి జననం
బల్లాంటిన్ సిండ్రోమ్ యొక్క ఎటియోపాథోజెనెటిక్ విధానం ఇంకా తెలియకుండానే ఉంది.
## సంకేతాలు, లక్షణాలు
బల్లాంటిన్ సిండ్రోమ్ కి అనేక లక్షణాలు ఉన్నాయి:
*ఎడెమా, ఒక ముఖ్య లక్షణం
*తల్లి యొక్క అల్బుమినూరియా, సాధారణంగా తేలికపాటిగా ఉంటుంది.
*ప్రీక్లాంప్సియా, అసాధారణమైనది
పిండం లక్షణాలు అస్సైట్స్, పాలిహైడ్రామ్నియోస్‌తో సహా ద్రవం నిలుపుదలకి సంబంధించినవి. పిండం హైడ్రోప్స్ ఒక ముఖ్యమైన, బహుశా ప్రాణాంతక పిండం పాథాలజీ ఉనికిని సూచిస్తుంది. ఇది ట్విన్-టు-ట్విన్ ట్రాన్స్‌ఫ్యూజన్ సిండ్రోమ్‌తో సంబంధం కలిగి ఉండచ్చు.
## వ్యాధి నిర్ధారణ
బల్లాంటిన్ సిండ్రోమ్ యొక్క ఖచ్చితమైన ఎటియోపాథోజెనెటిక్ మెకానిజం తెలియకపోయినా, హిమోలిసిస్ లేకుండా యూరిక్ యాసిడ్ స్థాయిలు, రక్తహీనత, తక్కువ హేమాటోక్రిట్ పెరిగినట్లు చాలా మంది రచయితలు నివేదించారు.
## భేదాత్మక వ్యాధి నిర్దారణ
బల్లాంటిన్ సిండ్రోమ్, ప్రీక్లాంప్సియా మధ్య తేడాను గుర్తించే సమ్యస్యను ఉపయోగించి వైవిద్యంలో చర్చ ప్రతిబింబిస్తుంది.

## చికిత్స
చాలా సందర్భాలలో బల్లాంటిన్ సిండ్రోమ్ పిండం లేదా నాలుగు వారాలలోపలి శిశువు మరణానికి కారణమవుతుంది, దీనికి విరుద్ధంగా, తల్లి ప్రమేయం ప్రీక్లాంప్సియాకు పరిమితం.

## మూలాలు

వర్గం:వ్యాధులు
ఇలా భట్

**ఇలా భట్** ( జననం: సెప్టెంబర్ 7, 1933) భారతీయ సహకార నిర్వాహకురాలు, కార్యకర్త, గాంధేయన్.

## తొలినాళ్ళ జీవితం
ఈమె 1972 లో స్వయం ఉపాధి మహిళల సంఘం (SEWA) ను స్థాపించారు. 1972 నుండి 1996 వరకు దాని ప్రధాన కార్యదర్శిగా పనిచేశారు. ఈమె ప్రస్తుతం గుజరాత్ విద్యాపీట్ కి ఛాన్సలర్ ఉంది.

## బాల్యం, విద్యాభ్యాసం
ఈమె 1933, సెప్టెంబర్ 7 న వనలీలా వ్యాస్, సుమంత్రాయ్ భట్ దంపతులకు అహ్మదాబాద్ లో జన్మించింది. ఈమె బాల్యం సూరత్ నగరంలో గడిచింది. ఈమె ప్రాథమిక విద్యను 1940 నుండి 1948 వరకు సర్వజానిక్ బాలికల ఉన్నత పాఠశాలలో అభ్యసించారు. ఈమె 1952 లో సూరత్‌లోని దక్షిణ గుజరాత్ విశ్వవిద్యాలయం నుంచి ఆంగ్లంలో తన బ్యాచిలర్ ఆఫ్ ఆర్ట్స్ డిగ్రీ పట్టా అందుకుంది. 1954 లో హిందూ చట్టంపై న్యాయశాస్త్ర డిగ్రీని అభ్యసించి అందులో బంగారు పతకాన్ని అందుకుంది. ఈమె తండ్రి న్యాయవాది, తల్లి వనలీలా వ్యాస్ మహిళా ఉద్యమంలో చురుకుగా, కమలాదేవి చటోపాధ్యాయ స్థాపించిన ఆల్ ఇండియా ఉమెన్స్ కాన్ఫరెన్స్కు కార్యదర్శిగా కూడా ఉన్నారు.

## కెరీర్
ఈమె ముంబైలోని ఎస్ఎన్డిటి ఉమెన్స్ యూనివర్శిటీలో ఇంగ్లీష్ ప్రొఫెసర్ గా పనిచేశారు. ఈమె 1955 లో అహ్మదాబాద్‌లోని టెక్స్‌టైల్ లేబర్ అసోసియేషన్ (టిఎల్‌ఎ) లో లీగల్ విభాగంలో పనిచేశారు.
ఈమె 1979 లో ఎస్తేర్ ఓక్లూ, మైఖేలా వాల్ష్ లతో కలిసి ఉమెన్స్ వరల్డ్ బ్యాంకింగ్ వ్యవస్థాపకులలో ఒకరుగా ఉన్నారు. ఇంటర్నేషనల్ అలయన్స్ ఆఫ్ స్ట్రీట్ వెండర్స్ యొక్క హోమ్ నెట్ యొక్క SEWA కోఆపరేటివ్ బ్యాంక్ చైర్ పర్సన్ గా పనిచేశారు. ఈమెకు జూన్ 2001 లో హార్వర్డ్ విశ్వవిద్యాలయం హ్యూమన్ లెటర్స్‌లో గౌరవ డాక్టరేట్ డిగ్రీని ఇచ్చి సత్కరించింది. 2012 లో జార్జ్‌టౌన్ విశ్వవిద్యాలయం నుంచి డాక్టర్ ఆఫ్ హ్యూమన్ లెటర్స్లో నుండి గౌరవ డాక్టరేట్ ను, బెల్జియంలోని బ్రస్సెల్స్ యూనివర్సిటీ లిబ్రే డి బ్రక్సెల్లెస్ నుంచి గౌరవ డాక్టరేట్ పొందారు. ఆమె యేల్, నాటల్ విశ్వవిద్యాలయం నుంచి గౌరవ డాక్టరేట్లను పొందారు. ఈమెకు 1985 లో భారత ప్రభుత్వం పద్మశ్రీ, 1986 లో పద్మ భూషణ్ పురస్కారంతో సత్కరించింది. 1977 లో కమ్యూనిటీ లీడర్‌షిప్ కోసం రామోన్ మాగ్సేసే అవార్డు, 1984 లో రైట్ లైవ్‌లిహుడ్ అవార్డును అందుకుంది. 2012 లో నిరుపేద మహిళలను సాధికారత సాధించిన కృషికి గాను 2010 కొరకు నివాానో శాంతి బహుమతికి ఎంపికైంది. నవంబరు 2010 న అప్పటి అమెరికా విదేశాంగ కార్యదర్శి హిల్లరీ క్లింటన్ భారతదేశంలో ఒక మిలియన్ మందికి పైగా పేద మహిళల సాధికారత కోసం సహాయం చేసినందుకు గ్లోబల్ ఫెయిర్‌నెస్ ఇనిషియేటివ్ అవార్డుతో సత్కరించారు. సమాజంలో గణనీయమైన ప్రభావాన్ని చూపిన మహిళలను ఉద్ధరించడానికి ఆమె చేసిన కృషికిగాను 2011 మే 27 న రాడ్‌క్లిఫ్ పతకంతో సత్కరించారు. ఈమె తన జీవితాన్ని అట్టడుగు వర్గాల మహిళల సాధికారపరచడంలో తన జీవితాన్ని అంకితం చేసినందుకు నవంబరు 2011 లో ఇందిరా గాంధీ బహుమతికి ఎంపికయ్యారు.

## వ్యక్తిగత జీవితం
ఈమె 1956 లో రమేష్ భట్ ను వివాహం చేసుకుంది. ఈ దంపతులకు అమీమాయి (1958), మిహిర్ (1959) ఇద్దరు పిల్లలు ఉన్నారు. ప్రస్తుతం, ఈమె తన కుటుంబంతో కలిసి గుజరాత్‌లోని అహ్మదాబాద్‌లో నివసిస్తోంది. ఆమె తన 89వ యేట 2022 నవంబర్ 2న మరణించింది. 

## ఇది కూడా చూడు

* **[[జ్యోత్స్నా మిలన్|జ్యోత్స్న మిలన్]]**

## మూలాలు

వర్గం:జీవిస్తున్న ప్రజలు
వర్గం:1933 జననాలు
వర్గం:ఇందిరా గాంధీ శాంతి బహుమతి గ్రహీతలు
వర్గం:సామాజిక సేవలో పద్మశ్రీ పురస్కార గ్రహీతలు
కోరం కనకయ్య

*కోరం కనకయ్య* తెలంగాణ రాష్ట్రానికి చెందిన రాజకీయ నాయకుడు. ఆయన 2014లో ఇల్లందు శాసనసభ నియోజకవర్గం నుండి ఎమ్మెల్యేగా ప్రాతినిధ్యం వహించాడు.

## జననం
ఈయన 1962, మార్చి 11న భద్రాద్రి కొత్తగూడెం జిల్లా, టేకులపల్లి మండలం, కోయగూడెం గ్రామంలో జన్మించాడు.

## రాజకీయ ప్రస్థానం
కోరం కనకయ్య 1986లో భారత జాతీయ కాంగ్రెస్ పార్టీ ద్వారా రాజకీయాల్లోకి అడుగుపెట్టాడు. 1995లో టేకులపల్లి మండలం నుండి జెడ్పిటీసిగా గెలిచాడు. 2009లో తొలిసారిగా కాంగ్రెస్ పార్టీ నుండి పోటీచేసి ఓటమి పాలయ్యాడు. తెలంగాణ రాష్ట్రం ఏర్పడాక 2014లో తిరిగి కాంగ్రెస్ పార్టీ నుండి టికెట్ దక్కించుకొని, గెలుపొంది తొలిసారిగా అసెంబ్లీలోకి అడుగు పెట్టాడు. 2018 ముందస్తు ఎన్నికల్లో తెలంగాణ రాష్ట్ర సమితి పార్టీ నుండి పోటీ చేసి కాంగ్రెస్ పార్టీ అభ్యర్థి బానోతు హరిప్రియ నాయక్ చేతిలో ఓటమి పాలయ్యాడు. 2019లో జరిగిన జిల్లా పరిషత్ ఎన్నికల్లో టేకులపల్లి మండలంలో జడ్పీటీసీ అభ్యర్థిగా పోటీచేసి గెలుపొందాడు. అనంతరం భద్రాద్రి కొత్తగూడెం జెడ్పీ చైర్మన్‌గా కోరం కనకయ్య ఏకగ్రీవంగా ఎన్నికయ్యాడు.

కోరం కనకయ్య బీఆర్ఎస్ పార్టీని వీడి 2023 జూలై 2న ఖమ్మంలో నిర్వహించిన తెలంగాణ కాంగ్రెస్ జనగర్జన సభలో కాంగ్రెస్ అగ్రనేత రాహుల్ గాంధీ సమక్షంలో మాజీ ఎంపీ పొంగులేటి శ్రీనివాస్ రెడ్డితో కలిసి కాంగ్రెస్ పార్టీలో చేరాడు. అనంతరం 2023 నవంబర్ లో జరిగిన సార్వత్రిక ఎన్నికల్లో  INC తరపున ఇల్లందు నియోజకవర్గంలో  పోటీ చేసి  BRS పార్టీ అభ్యర్థి హరిప్రియ నాయక్ పై 55,718 ఓట్ల తేడాతో భారీ విజయం సాధించారు. ప్రస్తుతం ఇల్లందు నియోజకవర్గ MLA గా కొనసాగుతున్నారు.

## మూలాలు

వర్గం:భద్రాద్రి కొత్తగూడెం జిల్లా నుండి ఎన్నికైన శాసన సభ్యులు
వర్గం:భద్రాద్రి కొత్తగూడెం జిల్లా రాజకీయ నాయకులు
వర్గం:భారత జాతీయ కాంగ్రెస్ నాయకులు
వర్గం:తెలంగాణ రాష్ట్ర సమితి రాజకీయ నాయకులు
వర్గం:జీవిస్తున్న ప్రజలు
వర్గం:తెలంగాణ శాసన సభ్యులు (2014)
వర్గం:1962 జననాలు
వర్గం:తెలంగాణ శాసన సభ్యులు (2023)
వర్గం:భారత్ రాష్ట్ర సమితి మాజీ నాయకులు
ఉప్పరిపల్లి కృష్ణదాసు

**ఉప్పరిపల్లి కృష్ణదాసు** (సోలీపురం కృష్ణదాసు) తెలంగాణ రాష్ట్రానికి చెందిన వాగ్గేయకారుడు. *సోలీపురం గురుభజన కీర్తనలు* పేరుతో దాదాపు 250 పద్యాలు, కీర్తనలు రచించాడు.

## జీవిత విశేషాలు
కృష్ణదాసు 1866లో నరసయ్య, లక్ష్మీనరసమ్మ దంపతులకు వనపర్తి జిల్లా, ఘన్‌పూర్ మండలం, ఉప్పరిపల్లి గ్రామంలో జన్మించాడు. కృష్ణదాసు బాల్యం, విద్యాభ్యాసం అంతా ఆయన మేనమామలైన తిరునగరి పాపకవి, సింహకవి సమక్షంలో జరిగింది.

## రచనాప్రస్థానం
మేనమామలు పండితులు అవడం వలన సంస్కృతంపై పట్టు సాధించిన కృష్ణదాసు, కవిత్వ రచన ప్రారంభించాడు. *సోలీపురం గురుభజన కీర్తనలు* అనే పేరుతో 240 పద్యాలు, కీర్తనలు రాశాడు. భజనల ద్వారానే దేవుణ్ణి స్తుంతించాలని చాటి చెప్పాడు.

## మరణం
ఈయన 1952లో మరణించాడు.

## మూలాలు

వర్గం:వాగ్గేయ కారులు
వర్గం:1866 జననాలు
వర్గం:1952 మరణాలు
వర్గం:వనపర్తి జిల్లా వ్యక్తులు
అబ్దుల్ ఆజీం దఢాఖ

**అబ్దుల్ ఆజీం దఢాఖ** తెలంగాణ రాష్ట్రానికి చెందిన వాగ్గేయకారుడు. తెలుగులో దాదాపు 238కి పైగా కీర్తనలు, హిందీలో 114 కీర్తనలను రచించాడు.

## జీవిత విశేషాలు
అబ్దుల్ ఆజీం దఢాఖ 1869లో మహమ్మద్ అబ్దుల్ రహమాన్, దఢాఖ దంపతులకు జోగులాంబ గద్వాల జిల్లా, అలంపూర్ గ్రామంలో జన్మించాడు. బాల్యం నుండే సంగీతం, సాహిత్యంలో ఆసక్తిని అబ్దుల్ ఆజీం దఢాఖ గానంలో, హార్మోనియం, తబలా వాయించడంలో తన ప్రతిభను కనబరచాడు. హిందు ధర్మంపట్ల ఆకర్షితుడైన ఈయన శ్రీ కుమారస్వామి వద్ద ఉపదేశం పొందాడు. తెలుగు, సంస్కృతం, హిందీ, అరబిక్, ఇంగ్లీష్ భాషలలో ప్రావీణ్యం సంపాదించాడు. రంగారెడ్డి జిల్లా, మహేశ్వరం మండలం సర్దార్‌నగర్ గ్రామంలో ఉంటూ బాల బాలికలకు విద్యను నేర్పాడు.

## రచనాప్రస్థానం
సంగమేశ్వర స్వామిని పూజిస్తూ తన కీర్తనల రచనను ప్రారంభించాడు. ముందుగా *త్రివేణి సంగమ మంగళ తరంగిణి* అనే *అజీం భజనమాల* రాశాడు. అందులోని ప్రథమభాగంలో 114 కీర్తనలు, 3
మంగళ హారతులు రాయగా, ద్వితీయ భాగములో 26 హిందీ కీర్తనలు రాశాడు. ఈయన షర్రాఫ్ అమృతదాసుతో కలిసి *శ్రీహరి హర భజనామృత గాన తరంగిణి* అనే *అజీం అఖండమాల*లో 124 కీర్తనలు, 4 మంగళ హారతులు రాసి, శిష్యులకు నేర్పించాడు.

## మరణం
ఈయన 1965లో మరణించాడు.

## మూలాలు

వర్గం:జోగులాంబ గద్వాల జిల్లా కవులు
వర్గం:జోగులాంబ గద్వాల జిల్లా వ్యక్తులు
వర్గం:వాగ్గేయ కారులు
వర్గం:1869 జననాలు
వర్గం:1965 మరణాలు
స్వర్ణ కిలారి

**స్వర్ణ కిలారి** తెలుగు రచయిత్రి, సినిమా నటి. అమ్మూనాయర్ ఇంగ్లీషులో రాసిన "ఎ బ్రీఫ్ అవర్ ఆఫ్ బ్యూటీని" అనే ఆంగ్ల పుస్తకాన్ని "లిప్తకాలపు స్వప్నం" పేరిట, మలయాళ రచయిత బెన్యామిన్‌ రాసిన "ఆడు జీవితం" అనే పుస్తకాన్ని "మేక బతుకు" పేరట తెలుగులోకి అనువదించింది. సితేష్ అలోక్ ఆంగ్లంలో రాసిన 'నో స్టాపింగ్' ను తెలుగులోకి 'ఇక ఎదురేలేదు' అని స్వర్ణ కిలారి తెలుగులోకి అనువాదం చేశారు. ప్రచురణ సంస్థ: నేషనల్ బుక్ ట్రస్ట్.

సంపాదకురాలిగా 100 మంది రచయిత్రుల ప్రయాణపు విశేషాలతో 'ఇంతియానం' (45 మంది రచయిత్రులు), 'ఇంతియానం-2.0' (55 మంది రచయిత్రులు) అనే రెండు వ్యాస సంకలనాలను స్వర్ణ కిలారి వెలువరించింది. ఈ రెండు సంకలనాలు తెలుగు యాత్రా సాహిత్యంలో విశేషమైనవిగా పేరొందాయి.

కెవిఆర్ మహేంద్ర దర్శకత్వం వహించిన 'దొరసాని' సినిమాలో పెద్ద దొరసాని పాత్రలో నటించింది. తెలంగాణలోని వాడుక పదాలను ఒకచోట చేరుస్తూ తెలంగాణ భాషను వెలుగులోకి తెచ్చేందుకు ఏర్పాటైన గడిగోలు గ్రూప్‌ నిర్వాకురాలిగా ఉంది.

## జననం - విద్యాభ్యాసం
స్వర్ణ కిలారి నవంబరు 4న భద్రాద్రి కొత్తగూడెం జిల్లా, కొత్తగూడెంలో రాజేశ్వరరావు, ఝాన్సీ లక్ష్మి దంపతులకు జన్మించింది. ఆమె కొత్తగూడెంలోని రామచంద్ర డిగ్రీ కళాశాలలో డిగ్రీ పూర్తి  చేసింది, కంప్యూటర్‌ కోర్స్ చేయడానికి హైదరాబాదు వచ్చింది. సాఫ్ట్‌వేర్‌ కంపెనీ రిక్రూట్‌మెంట్‌ కన్సల్టెన్సీ కంపెనీలో కౌన్సెలర్‌గా చేరింది, కొంతకాలం సీటీవీలో జర్నలిస్ట్‌గానూ, న్యూస్‌ రీడర్‌గానూ పనిచేసింది.

## వివాహం
2000, ఏప్రిల్ 19న దిలీప్ కొణతంతో స్వర్ణ వివాహం జరిగింది. వీరికి ఒక కుమారుడు (అర్ణవ్)

## సాహిత్య రంగం
స్వర్ణ తల్లి ఝాన్సీలక్ష్మి పీయూసీ వరకు చదువుకుంది. అంతేకాకుండా ఝాన్సీలక్ష్మికి బాగా పుస్తకాలు చదివే అలవాటు ఉండేది. దాంతో చిన్నప్నటి నుండి చందమామ, బాలమిత్ర, చతుర, విపుల పుస్తకాలు, ఆంధ్రభూమి, ఆంధ్రజ్యోతి వారపత్రికలు చదివిన స్వర్ణకు సాహిత్యంపై ఆసక్తి కలిగింది. దిలీప్ కూడా పుస్తక ప్రియుడు, రచయిత అవ్వడం వల్ల వివాహం అయ్యాక స్వర్ణకు అనేక రకాల పుస్తకాలు చదివే అవకాశం దొరికింది.

## పుస్తకాలు
# లిప్తకాలపు స్వప్నం (అనువాదం)
# ఇంతియానం (సంపాదకత్వం, 45మంది స్త్రీల యాత్రా కథనాల సంకలనం)
# 13 (థాయ్‌లాండ్ బాలల ఫుట్ బాల్ టీ రెస్క్యూ ఆపరేషన్ కథ) 2024, ఫిబ్రవరి 15
# మేక బతుకు (గోట్ లైఫ్ పుస్తక అనువాదం) 2024, జూలై 14
# నల్ల బంగారం కథలు (సింగరేణి కాలరీస్ లోని జీవితాల ఆధారంగా రాసిన కథలు), 2024
# ఇంతియానం 2.0 (సంపాదకత్వం, 55మంది స్త్రీల యాత్రా కథనాల సంకలనం)
# ఇక ఎదురేలేదు (సితేష్ అలోక్ ఆంగ్లంలో రాసిన 'నో స్టాపింగ్' కు తెలుగు అనువాదం, ప్రచురణ సంస్థ: నేషనల్ బుక్ ట్రస్ట్)

## సినిమారంగం
* 2019: దొరసాని (పెద్ద దొరసాని)
* 2024: షరతులు వర్తిస్తాయి

## పురస్కారాలు
# హైబిజ్ మహిళా సాధికారత పురస్కారం
# 2021: 'లిప్తకాలపు స్వప్నం' పుస్తకానికి అనువాదం విభాగంలో తెలుగు విశ్వవిద్యాలయ సాహితీ పురస్కారం (తెలుగు విశ్వవిద్యాలయం, 2023)
# సడ్లపల్లె చిదంబర రెడ్డి పురస్కారం (నల్ల బంగారం-కథల సంపుటి)
# హాసిని రామచంద్ర పురస్కారం (నల్ల బంగారం-కథల సంపుటి)
# గిడుగు రామ్మూర్తి జాతీయ పురస్కారం (నల్ల బంగారం-కథల సంపుటి)
# ఖమ్మం ఈస్తటిక్స్ పురస్కారం-2023 ('ఆరోతనం' కథ)
## చిత్రమాలిక

13 Book authors Dileep Konatham and Swarna Kilari.jpg|thumb|13 (థాయ్‌లాండ్ బాలల ఫుట్ బాల్ టీ రెస్క్యూ ఆపరేషన్ కథ) పుస్తకావిష్కరణలో దిలీప్ కొణతంతో స్వర్ణ
Inthiyanam Book Release.jpg|thumb|'ఇంతియానం' పుస్తక ఆవిష్కరణ (తెలుగు విశ్వవిద్యాలయం, 2023 జూలై 9)


## మూలాలు

## ఇతర లింకులు

వర్గం:భద్రాద్రి కొత్తగూడెం జిల్లా మహిళలు
వర్గం:తెలుగు రచయిత్రులు
వర్గం:తెలుగు సినిమా నటీమణులు
వర్గం:జీవిస్తున్న ప్రజలు
విండోస్ 10

**మైక్రోసాఫ్ట్ విండోస్ 10** (ఆంగ్లం: Microsoft Windows 10) అనేది మైక్రోసాఫ్ట్ ద్వారా ఉత్పత్తి చేయబడ్డ వ్యక్తిగత కంప్యూటర్ ఆపరేటింగ్ సిస్టం. ఇది విండోస్ 8.1 తర్వాత విడుదలైన ఆపరేటింగ్ సిస్టం. ఇది జులై 29, 2015 న విడుదల చేయబడింది.

## అభివృద్ధి
2011లో జరిగిన మైక్రోసాఫ్ట్ వరల్డ్‌వైడ్ పార్టనర్ కాన్ఫరెన్స్‌లో మైక్రోసాఫ్ట్ మొబైల్ టెక్నాలజీస్ చీఫ్ ఆండ్రూ లీస్ మాట్లాడుతూ వ్యక్తిగత కంప్యూటర్లకు, ఫోన్లకు, టాబ్లకు, మొదలైన పరికరాలన్నిటికి ఒకే సాఫ్ట్వేర్ పర్యావరణం కలిగివుండాలి అని సంస్థ భావిస్తున్నట్లు తెలిపారు.  

### విడుదల
జూన్ 1, 2015న మైక్రోసాఫ్ట్ విండోస్ 10 ను జూలై 29, 2015న విడుదల చేయనున్నట్లు ప్రకటించింది. మైక్రొసాఫ్ట్ జులై 20, 2015 నుండి 29 జులై 2015 వరకు విండోస్ 10 గురించి ఆస్ట్రేలియా, కెనడా, ఫ్రాన్స్, జర్మనీ, జపాన్, యునైటెడ్ కింగ్డమ్, యునైటెడ్ స్టేట్స్ వంటి దేశాలలో విస్తృతంగా ప్రచారం చేసింది.

## సంచికలు, ధర
విండోస్ 10 ఐదు ప్రధాన సంచికలలో లభిస్తుంది, వీటిలో హోమ్, ప్రో వెర్షన్లు చాలా దేశాలలో రిటైల్ గా అమ్ముడవుతున్నాయి.  హోమ్ సంచిక గృహ వినియోగదారులను లక్ష్యంగా చేసుకొని విడులైంది. ప్రో సంచిక చిన్న వ్యాపారాలను లక్ష్యంగా చేసుకొని విడులైంది. విండోస్ 10 ప్రతి సంచికలో దాని క్రింద ఉన్న సంచికలోని అన్ని సామర్థ్యాలు, లక్షణాలను కలిగి ఉండటంతో పటు అదనపు లక్షణాలను జోడింపబడి ఉంటుంది.

## ఇవి కూడా చూడండి

* మైక్రోసాఫ్ట్ విండోస్ 11

## మూలాలు

వర్గం:కంప్యూటర్
జూపాడు బంగ్లా

**జూపాడు [[బంగ్లా]] (గ్రామం), ** ఆంధ్రప్రదేశ్ రాష్ట్రం, నంద్యాల జిల్లా, జూపాడు బంగ్లా మండలం లోని గ్రామం. ఇది జూపాడు మండలానికి కేంద్రం.

ఇది కర్నూలు - దోర్నాల జాతీయ రహదారి 340C పై ఉంది. కర్నూలు పట్టణం నుండి తూర్పు దిశగా 46 కిమీ దూరంలో ఉంది. నంద్యాల 46 కిమీ, చాపిరేవుల 49 కిమీ, బేతంచర్ల 59 కిమీ ఇతర దగ్గరలోని పట్టణాలు. కోట్ల రైల్వే స్టేషన్, కర్నూలు నగర రైల్వే స్టేషన్ ఇక్కడి దగ్గరి రైల్వే స్టేషన్లు. ఇక్కడ దగ్గరలో తంగడంచలో బహత్తర విత్తనాల పార్కు నిర్మాణం చేపట్టారు. 
## మూలాలు

## వెలుపలి లింకులు

వర్గం:రెంటచింతల మండలం లోని రెవిన్యూయేతర గ్రామాలు
నా నువ్వే

**నా నువ్వే** 2018, జూన్ 14న విడుదలైన తెలుగు చలనచిత్రం. జయేంద్ర దర్శకత్వం వహించిన ఈ చిత్రంలో నందమూరి కళ్యాణ్‌రాం, తమన్నా జంటగా నటించగా శరత్ సంగీతం అందించాడు. కూల్ బ్రీజ్ సినిమాస్ పతాకంపై మహేష్‌ ఎస్‌. కోనేరు, కిరణ్ ముప్పవరపు, విజయ్‌ కుమార్‌ వట్టికూటి నిర్మించారు.

## కథ
మీరా (తమన్నా భాటియా) రేడియో జాకీ, వరుణ్ (కల్యాణ్ రామ్) అమెరికాకు వెళ్లాలనుకొనే ఓ సాఫ్ట్‌వేర్ ఇంజినీర్. వీరిద్దరి ప్రేమకు లవ్ సైన్ అనే పుస్తకం బీజం వేస్తుంది. వరుణ్ ఫోటోను చూసిన వెంటనే అతడిని తన లక్కీగా భావిస్తుంది. తనకు తెలియకుండానే ప్రేమలో పడిపోతుంది. ఇలా తన మనసులో ఉన్న ప్రియుడి గురించి వెతుకులాట ప్రారంభిస్తుంది. వెతికే క్రమంలో ఎన్నో అడ్డంకులు ఎదురవుతాయి. అమెరికాకు వెళ్లడానికి వరుణ్‌కు ఏదో ఒక సమస్య ఎదురవుతూనే ఉంటుంది. చివరికి మీరా, వరుణ్ కలుసుకొన్నారా అనేది మిగతా కథ.

## నటవర్గం
* నందమూరి కళ్యాణ్‌రాం
* తమన్నా భాటియా
* తనికెళ్ళ భరణి
* పోసాని కృష్ణమురళి
* వెన్నెల కిషోర్
* ప్రవీణ్
* ప్రియదర్శి పుల్లికొండ
* బిత్తిరిసత్తి
*సురేఖా వాణి
* కళ్యాణి
* శేఖర్ బాషా

## సాంకేతికవర్గం
* దర్శకత్వం: జయేంద్ర
* నిర్మాత: మహేష్‌ ఎస్‌. కోనేరు, కిరణ్ ముప్పవరపు, విజయ్‌ కుమార్‌ వట్టికూటి
* రచన: శుభ, జయేంద్ర, సూర్య
* సంగీతం: శరత్
* ఛాయాగ్రహణం: పి.సి. శ్రీరాం
* నిర్మాణ సంస్థ: కూల్ బ్రీజ్ సినిమాస్

## పాటలు
శరత్ సంగీతం అందించిన ఈ చిత్రంలోని పాటలు సోని మ్యూజిక్ ఇండియా ద్వారా విడుదల అయ్యాయి.

## విడుదల - స్పందన
2018, జూన్ 14న ప్రపంచవ్యాప్తంగా ఈ చిత్రం విడుదల అయింది. ఇది 2109లో *దిల్జాల ఆషిక్* అనే పేరుతో హిందీలోకి అనువాదంచేసి గుడ్ మైన్స్ టెలీఫిలిమ్స్ వారి ద్వారా యూట్యూబ్ లోకి విడుదల చేయబడింది.

### రేటింగ్
# టైమ్స్ ఆఫ్ ఇండియా – 2/5
# 123 తెలుగు - 2.75/5
# గ్రేట్ ఆంధ్ర - 2/5

## మూలాలు

## ఇతర లంకెలు
* 

వర్గం:తమన్నా నటించిన సినిమాలు
వర్గం:తనికెళ్ళ భరణి సినిమాలు
వర్గం:పోసాని కృష్ణ మురళి సినిమాలు
తలకావేరి వన్యప్రాణుల సంరక్షణ కేంద్రం

}
|-
| *[[Area]]*
| 105&nbsp;km²
|-
| *Date of Establishment*
| 1987
|-
| *Visitation*
| Unknown
|-
| *Governing Body*
| కర్ణాటక అటవీ శాఖ
|-
| *[[IUCN]] category*
| Not categorized
|}
**తలకావేరి వన్యప్రాణుల సంరక్షణ కేంద్రం** కర్ణాటక రాష్ట్రంలోని కొడగు జిల్లాలో ఉంటుంది. కావేరి నది జన్మస్థలంగా భావించే తలకావేరి దీనికి సమీపంలో ఉంది.

## చరిత్ర
ఈ ఉద్యానవనం 1987 లో స్థాపించబడింది. ఇది 105 చదరపు కిలోమీటర్ల వైశాల్యంలో విస్తరించి ఉంది. ఈ కేంద్రానికి కేరళలోని కాసర్కోడ్ జిల్లాలో ఉన్న రాణిపురం కొండలు, కొట్టెన్చేరి కొండలు సరిహద్దుగా ఉన్నాయి.

## మరిన్ని విశేషాలు
ఈ సంరక్షణ కేంద్రంలో అనేక రకాల జాతులకు చెందిన వృక్ష, జంతు సంపదలు ఉన్నాయి. అందులో అల్బిజియా లెబ్బెక్, ఆర్టోకార్పస్ లకూచా, డైసోక్సిలమ్ మలబారికం, మెసువా ఫెర్రియా ఇక్కడ కనిపించే కొన్ని వృక్ష జాతులు కాగా,. క్లాలెస్ ఓటర్, ఆసియాటిక్ ఎలిఫెంట్, బెంగాల్ టైగర్, గీతల-మెడ ముంగిస, ఎలుక జింకలు ఇక్కడ కనిపించే కొన్ని జంతు జాతులు. 
## మూలాలు

వర్గం:భారతదేశంలో అభయారణ్యాలు
చినగదిలి

thumb| హెల్త్ సిటీలో అపోలో హాస్పిటల్ |alt=
**చినగదిలి,** ఇది గ్రేటర్ విశాఖపట్నం మునిసిపల్ కార్పొరేషన్ పరిధిలోని ప్రాంతం. విశాఖపట్నంతో పాటు ఇది హనుమంతువాక, అరిలోవ, ఆంధ్రప్రదేశ్ ప్రభుత్వం ఆరోగ్య నగరం ఇక్కడ ఉంది. అపోలో హాస్పిటల్స్, క్యూ 1 హాస్పిటల్స్, నవ్య గ్రీన్ హిల్స్ హాస్పిటల్స్, మొదలగు ఆసుపత్రులు, మరెన్నో కార్పొరేట్ ఆసుపత్రులు ఇక్కడ ఉన్నాయి.  

## రవాణా సౌకర్యం
ఆంధ్రప్రదేశ్ రోడ్డు రవాణ సంస్థ మార్గాలు

## మూలాలు

## వెలుపలి లంకెలు

వర్గం:విశాఖపట్నంలోని  ప్రాంతాలు
ప్రపంచ మధుమేహ దినోత్సవం

**ప్రపంచ మధుమేహ దినోత్సవం** ప్రతి సంవత్సరం నవంబరు 14న నిర్వహించబడుతుంది. మధుమేహం (షుగర్ వ్యాధి) వ్యాధి నియంత్రణకోసం కృత్రిమ ఇన్సులిన్‌ను కనుగొన్న శాస్తవ్రేత్త ఫ్రెడరిక్ బాంటింగ్ గౌరవార్థం ఆయన పుట్టినరోజున ఈ దినోత్సవం జరుపుకుంటారు.

## చరిత్ర
ప్రపంచంలో ప్రాణాలు తీస్తున్న ప్రమాదకర వ్యాధుల జాబితాలో మధుమేహ (డయాబెటిస్) వ్యాధి తొమ్మిదవ స్థానంలో ఉంది. మానవ రక్తంలో అధిక మోతాదులో చక్కెర నేరుగా కలవడంవల్ల రోగనిరోధక వ్యవస్థ దెబ్బతినడం జరుగుతుంది. ఈ వ్యాధి అరికాళ్లు, కంటి నరాలు, హృదయం, మూత్ర పిండాలపై తీవ్ర ప్రభావం చూపిస్తుంది. ఈ వ్యాధి నియంత్రణకు కావలసిన కృత్రిమ ఇన్సులిన్‌ను 1922లో కెనడా దేశానికి చెందిన ఫ్రెడరిక్ బాంటింగ్ అనే వైద్య శాస్త్రవేత్త కనుగొన్నాడు. 1991లో ప్రపంచ ఆరోగ్య సంస్థ ఫెడరిక్ పుట్టిన రోజును *ప్రపంచ మధుమేహ దినోత్సవం*గా ప్రకటించింది.

## కార్యక్రమాలు
ప్రపంచ ఆరోగ్య సంస్థ, అంతర్జాతీయ మధుమేహ సమాఖ్య ఆధ్వర్యంలో ప్రపంచవ్యాప్తంగా మధుమేహ దినోత్సవం నిర్వహించబడుతుంది. ప్రపంచ ఆరోగ్య సంస్థ పరిధిలోని 160 దేశాల్లో, అంతర్జాతీయ మధుమేహ సమాఖ్య సారథ్యంలోని 230 సంస్థలు ఈ దినోత్సవంరోజున ప్రజల్లో అవగాహన కలిగించడంకోసం విస్తృత స్థాయిలో ప్రచార కార్యక్రమాలను నిర్వహిస్తారు.

## మూలాలు

## ఇతర లంకెలు
* ప్రపంచ మధుమేహ దినోత్సవం
* అంతర్జాతీయ మధుమేహ సమాఖ్య

వర్గం:అంతర్జాతీయ దినములు
హెపటైటిస్ బి టీకా

thumb|టీకా
**హెపటైటిస్ బి** అనేది ఒక టీకా, ఇది హెపటైటిస్ బి నుండి కాపాడుతుంది. మొదటి మోతాదు పుట్టిన 24 గంటలలోపు రెండు లేదా మూడు మోతాదులతో వేయాలని సిఫార్సు చేయబడింది. రోగనిరోధక శక్తి యొక్క పనితీరు తక్కువగా ఉన్న హెచ్ ఐ వి /ఎయిడ్స్ గలవారిలో, నెలలు నిండకుండా పుట్టిన వారికి ఈ మోతాదు సిఫార్సుచేయబడింది. ఆరోగ్యకరమైన వ్యక్తులలో, 95% కంటే ఎక్కువమందిలో వ్యాధి నిరోధక శక్తిని కలిగించటానికి క్రమబద్ధంగా చేసే టీకాల యొక్క ఫలితాలు భద్రపరచబడ్డాయి.

అధిక ప్రమాదం ఉన్నవారికి టీకా పని చేసిందని నిర్ధారించడానికి చేసే రక్త పరీక్షను చేయాలని సిఫార్సు చేయబడింది. రోగనిరోధక శక్తి యొక్క పనితీరు తక్కువగా ఉన్నవారికి అదనపు మోతాదు అవసరం కావచ్చు కాని చాలా మందికి దీని అవసరం లేదు. హెపటైటిస్ బి వైరస్ బారిన పడిన వ్యక్తులు అంటే వ్యాధి నుండి రక్షణ కోసం టీకా పొందనివారిలో, టీకాతో పాటు అదనంగా హెపటైటిస్ బి ఇమ్యూన్ గ్లోబులిన్ ఇవ్వాలి. టీకా కండరానికి ఇంజక్షన్ ద్వారా ఇవ్వబడుతుంది.

హెపటైటిస్ బి టీకా ద్వారా వచ్చే తీవ్రమైన దుష్ప్రభావాలు చాలా అసాధారణంగా వస్తాయి. ఇంజక్షన్ చేసిన ప్రదేశంలో నొప్పి రావచ్చు. గర్భాన్నిధరించిన సమయంలో లేదా తల్లి పాలిచ్చే సమయంలో దీని వాడకం సురక్షితంగా ఉంది. దీనికి గుల్లెయిన్-బారే సిండ్రోమ్‌తో సంబంధం లేదు. ప్రస్తుత టీకా రసాయనిక రీత్యా మరల కలిపే DNA పద్ధతులతో ఉత్పత్తి చేయబడుతుతుంది. ఇవి ఒకటిగా, ఇతర వ్యాక్సిన్లతో కలిపి లభిస్తుంది.

మొదటి హెపటైటిస్ బి వ్యాక్సిన్‌, అమెరికా సంయుక్త రాష్ట్రాలలో 1981 లో ఆమోదించబడింది. సురక్షితమైన రకం 1986 లో మార్కెట్‌లోకి వచ్చింది. ఇది ప్రపంచ ఆరోగ్య సంస్థ యొక్క అత్యవసరమైన మందుల జాబితాలో ఉంది, ఇది ప్రాథమిక ఆరోగ్య వ్యవస్థలో అవసరమైన చాలా అతి ముఖ్యమైన మందు. 2014 నాటికి ఒక మోతాదుకు మొత్తం ఖర్చు 0.58 నుండి 13.20 అమెరికా డాలర్లు ఉంది. అమెరికా సంయుక్త రాష్ట్రాలలో దీని ధర 50 నుండి 100 డాలర్ల మధ్య ఉంది.

## మూలాలు

వర్గం:టీకాలు
కె.కె. వేణుగోపాల్

**కె.కె. వేణుగోపాల్** (జననం : 1931) ఈయన సుప్రీంకోర్టులో సీనియర్ న్యాయవాది. ఈయన భారత అటార్నీ జనరల్‌గా పనిచేశాడు.

## తొలినాళ్ళ జీవితం
ఈయన 1931లో ఆనాటి బ్రిటిష్ ఇండియా మద్రాస్ ప్రెసిడెన్సీ ప్రస్తుత కేరళలోని దక్షిణ కెనరా జిల్లాలోని కన్హంగాడ్ లో జన్మించాడు. ఈయన తండ్రి, ఎం. కె. నంబియార్ న్యాయవాది. ఈయన చెన్నైలో ఉన్న తంబరంలోని మద్రాస్ క్రిస్టియన్ కాలేజీ లో భౌతికశాస్త్రంలో తన డిగ్రీ విద్యను పూర్తిచేసాడు. కర్ణాటకలోని బెల్గాం లో రాజా లఖంగౌడ లా కాలేజీ నుంచి లా విద్యను అభ్యసించాడు. ఈయన పురాతన పుస్తకాలను సేకరిస్తాడు.
## కెరీర్
ఈయన గత 50 సంవత్సరాలలో అనేక ముఖ్యమైన కేసులను వాదించాడు. అందులో భూటాన్ రాజ్యాంగ ముసాయిదా కోసం  భూటాన్ రాయల్ ప్రభుత్వం ఈయనను రాజ్యాంగ సలహాదారుగా నియమించింది.  బాబ్రీ మసీదు కేసు కూల్చివేత కేసులో బీజెపి నాయకుడు ఎల్.కె అద్వానీ తరఫున వాదించాడు. ఈ కేసులో  అద్వానీ, ఉమా భారతి, మురళీ మనోహర్ జోషిలతో సహా పలు బీజెపి నాయకులు ఉన్నారు.

## పురస్కారాలు
ఈయనకు 2015 లో రెండవ అత్యున్నత పౌర పురస్కారం పద్మ విభూషణ్ అవార్డును భారత ప్రభుత్వం ప్రదానం చేసింది. 2002 లో మూడవ అత్యున్నత పౌర పురస్కారం పద్మ భూషణ్ పురస్కారాన్ని భారత ప్రభుత్వం ప్రదానం చేసింది.
## మరిన్ని విశేషాలు
ఈయన 1996 నుండి 1997 వరకు యూనియన్ ఇంటర్నేషనల్ డెస్ అవోకాట్స్ (యుఐఎ - ఇంటర్నేషనల్ అసోసియేషన్ ఆఫ్ లాయర్స్) అధ్యక్షుడిగా పనిచేశాడు. ప్రధాని నరేంద్ర మోడీ నాయకత్వంలో జూన్ 30, 2017 న భారత అటార్నీ జనరల్‌గా నియమితులయ్యారు.
## మూలాలు

వర్గం:1931 జననాలు
వర్గం:జీవిస్తున్న ప్రజలు
వర్గం:న్యాయవాదులు
వర్గం:పద్మభూషణ పురస్కార గ్రహీతలు
షర్రాఫ్ అమృతదాసు

**షర్రాఫ్ అమృతదాసు** తెలంగాణ రాష్ట్రానికి చెందిన వాగ్గేయకారుడు.

## జీవిత విశేషాలు
అమృతదాసు 1897లో పండరినాథ్ రావు, లక్ష్మీబాయమ్మ దంపతులకు మహబూబ్ నగర్ జిల్లా, రాజాపూర్ మండలం, కుచ్చెర్కల్ గ్రామంలో జన్మించాడు. నిజాం పరిపాలనలో మునసబుదారుగా నియమించబడ్డాడు.

## రచనా ప్రస్థానం
చిన్నతనం నుండి సంగీత సాహిత్యంపై ఆసక్తి పెంచుకున్న అమృతదాసు వాటిల్లో ప్రావీణ్యత, వివిధ భాషల్లో పాండిత్యం సంపాదించాడు.  గుంటూరు జిల్లా, పల్నాడు తాలుక, దైదా గ్రామవాసి ఘటము సత్యనారాయణ శర్మ ద్వారా అబ్దుల్ ఆజీం దఢాఖ పరిచయం జరిగింది. ఈయన ఆజీంతో కలిసి *శ్రీహరి హర భజనామృత గాన తరంగిణి* అనే *అజీం అఖండమాల*లో 124 కీర్తనలు, 4 మంగళ హారతులు రాసి, శిష్యులకు నేర్పించాడు.

## మరణం
అమృతదాసు 1959లో మరణించాడు.

## మూలాలు

వర్గం:వాగ్గేయ కారులు
వర్గం:1897 జననాలు
వర్గం:1959 మరణాలు
నగర పంచాయితీ

ఒక **నగర పంచాయతీ** లేదా **నోటిఫై ఏరియా కౌన్సిల్ (ఎన్ఎసి)** లేదా **సిటీ కౌన్సిల్** భారతదేశం అనేది, గ్రామం, పట్టణం కాని జనావాసాలకు స్థానిక స్వపరిపాలన సంస్థ. దీనిని పట్టణ స్థానికసంస్థగానే పరిగణిస్తారు.   11,000 కంటే ఎక్కువ, 25 వేల కంటే తక్కువ జనాభా ఉన్న పట్టణ కేంద్రాన్ని "నగర పంచాయతీ" గా నిర్వచించారు. నగరపంచాయితీ తరువాత ఉన్నత శ్రేణి గలది పురపాలక సంఘం (Municipality).

నగర పంచాయితీని ప్రవేశపెట్టిన మొదటి రాష్ట్రం తమిళనాడు. జనాభా లెక్కల ప్రకారం,   "పట్టణ పంచాయతీ" ను సూచించడానికి TP అనే సంక్షిప్త అక్షరాలను ఉపయోగిస్తారు.

## నిర్వహణ
ప్రతి నగర పంచాయతీలో వార్డు సభ్యులతో ఒక చైర్మన్ ఉన్న కమిటీ ఉంటుంది. కనీసం పది మంది ఎన్నుకోబడిన వార్డు సభ్యులు, ముగ్గురు నామినేటెడ్ సభ్యులను కలిగి ఉంటుంది.  సభ్యుల పదవీకాలం ఐదేళ్లు.  షెడ్యూల్డ్ కులాలు, షెడ్యూల్డ్ తెగలు, వెనుకబడిన తరగతులు, మహిళలకు సీట్లు కేటాయించబడ్డాయి. కౌన్సిలర్లు లేదా వార్డు సభ్యులను నగర పంచాయతీలోని ఎన్నికల వార్డుల నుండి ప్రత్యక్ష ఎన్నిక ద్వారా ఎంపిక చేస్తారు.

నగర పంచాయతీ నిర్మాణం, విధులను రాష్ట్ర ప్రభుత్వం నిర్ణయిస్తుంది. ప్రతి భారతీయ రాష్ట్రంలోని, పట్టణ స్థానిక సంస్థలకు సొంత నిర్వహణ డైరెక్టరేట్ ఉంది.

## ఇవి కూడా చూడండి

* పురపాలక సంఘం
* భారతదేశపు నగరపాలక సంస్థ
* నగర మేయర్
* చైర్‌పర్సన్

## మూలాలు

వర్గం:స్థానిక స్వపరిపాలన
వర్గం:పురపాలక సంఘాలు
ప్రియా వడ్లమాని

**ప్రియా వడ్లమాని** తెలుగు చలనచిత్ర నటి. 2018లో వచ్చిన *ప్రేమకు రెయిన్ చెక్* సినిమాతో తెలుగు సినిమారంగంలోకి ప్రవేశించింది.

## జననం
ప్రియా మధ్య ప్రదేశ్ రాష్ట్రంలోని జబల్ పూర్ లో జన్మించింది. ఈవిడది ఆంధ్ర ప్రదేశ్ కు చెందిన కుటుంబం. హైదరాబాదులో పెరిగింది.

## విద్యాభ్యాసం
హైదరాబాదులోని స్లేట్ ది స్కూల్ లో ప్రాథమిక విద్యను చదివిన ప్రియా, బెంగళూరులోని క్రైస్ట్ విశ్వవిద్యాలయంలో ఉన్నత విద్యను పూర్తిచేసింది.

## సినిమారంగం
2016లో జరిగిన ఫెమీనా మిస్ ఇండియా పోటీలలో పాల్గొన్నది. చిన్నతనం నుండి సినిమాలపై ఆసక్తి ఉన్న ప్రియా, మొదటగా సహాయ దర్శకురాలుగా పనిచేసింది. తరువాత హీరోయిన్ గా నటించింది.

### నటించిన సినిమాలు

### టెలివిజన్

## మూలాలు

## ఇతర లంకెలు
* 

వర్గం:తెలుగు సినిమా నటీమణులు
వర్గం:ఆంధ్రప్రదేశ్ వ్యక్తులు
దాయపంతులపల్లి చెన్నదాసు

**దాయపంతులపల్లి చెన్నదాసు** తెలంగాణ రాష్ట్రానికి చెందిన వాగ్గేయకారుడు.

## జీవిత విశేషాలు
చెన్నదాసు 1904లో యాదవ కుంటుంబానికి చెందిన నాగయ్య, నాగమ్మ దంపతులకు మహబూబ్ నగర్ జిల్లా, నవాబ్‌పేట మండలంలో జన్మించాడు. ఈయన అనేక శాస్త్రాలు చదివాడు. కొంతకాలం తరువాత చదువు వదిలి కరణీకము రాసే పనిలో చేరాడు.

## రచనా ప్రస్థానం
చిన్నప్పటినుండి భక్తిభావం కలిగివున్న చెన్నదాసు రామాయణం, మహాభారతం, భాగవతం మొదలైనవి నేర్చుకొని పాడేవాడు. వేపూరు హనుమద్దాసు నుండి ఉపదేశము పొందాడు. గంగాపురం చెన్నకేశవ స్వామికి అంకితమిస్తూ అనేక కీర్తనలు రాసి, పాడాడు.

## మరణం
ఈయన తన 60 ఏళ్ళ వయసులో 1964లో క్రోధనామ సంవత్సరం మార్గశీర్ష మాసము బహుళ పక్షము నవమి రోజున శతక పద్యములు వింటూ మరణించాడు.

## మూలాలు

వర్గం:వాగ్గేయ కారులు
వర్గం:1904 జననాలు
వర్గం:1964 మరణాలు
ఎమ్. ఆర్. శ్రీనివాసన్

**ఎమ్. ఆర్. శ్రీనివాసన్** (జననం: జనవరి 5, 1930-
మరణం: మే 20, 2025
) ఈయన అణు శాస్త్రవేత్త, మెకానికల్ ఇంజనీర్. ఈయన పద్మ విభూషణ్, పద్మభూషణ్, పద్మ పురస్కారాల గ్రహీత.

## తొలినాళ్ళ జీవితం
ఈయన 1930, జనవరి 5 న ఆనాటి బ్రిటిష్ ఇండియా ప్రస్తుతం బెంగళూరులో జన్మించాడు. ఈయన ఎనిమిది మంది తోబుట్టువులలో మూడవ సంతానంగా జన్మించాడు. ఈయన మైసురులోని సైన్స్ స్ట్రీమ్‌ కాలేజీలో తన ప్రాథమిక విద్యను, తన ఇంటర్మీడియట్ విద్యను సంస్కృతం, ఇంగ్లీషును ప్రథమ భాషగా ఎంచుకొని తన విద్యను పూర్తిచేసాడు. ఈయనకు భౌతికశాస్త్రం మీద మక్కువతో 1950 లో సర్.ఎం.విశ్వేశ్వరాయ ఇంజనీరింగ్ కళాశాలలో మెకానికల్ ఇంజనీరింగ్ విభాగంలో పూర్తిచేసాడు. ఈయన 1952 లో తన మాస్టర్స్ విద్యను పూర్తి చేశాడు. 1954 లో కెనడాలోని మాంట్రియల్‌లోని మెక్‌గిల్ విశ్వవిద్యాలయం నుంచి గ్యాస్ టర్బైన్ టెక్నాలజీ విభాగంలో డాక్టర్ ఆఫ్ ఫిలాసఫీని పూర్తిచేసాడు.

## కెరీర్
ఈయన 1955 సెప్టెంబరులో అణు ఇంధన విభాగంలో భారతదేశపు మొదటి అణు పరిశోధన రియాక్టర్ అప్సర, నిర్మాణంపై డాక్టర్ హోమి భాభాతో కలిసి పనిచేశాడు. ఈయన 1959లో మొట్టమొదటి అణు విద్యుత్ కేంద్రం నిర్మాణంలో ప్రిన్సిపాల్ ప్రాజెక్ట్ ఇంజనీర్‌గా నియమితులయ్యారు. 1967లో మద్రాస్ అటామిక్ పవర్ స్టేషన్‌లో చీఫ్ ప్రాజెక్ట్ ఇంజనీర్‌గా నియనితులయ్యారు. 1987లో ఈయన అణుశక్తి కమిషన్ చైర్మన్, అటామిక్ ఎనర్జీ విభాగం కార్యదర్శిగా విధులు నిర్వహించాడు. 1987 లో స్థాపించబడిన న్యూక్లియర్ పవర్ కార్పొరేషన్ ఆఫ్ ఇండియాకు వ్యవస్థాపక-ఛైర్మన్‌గా ఉన్నారు. ఇందులో మొత్తం 18 అణు విద్యుత్ యూనిట్లకు ఆయన బాధ్యత వహించారు.

## పదవులు
ఈయన 1990 నుండి 1992 వరకు వియన్నా లోని ఇంటర్నేషనల్ అటామిక్ ఎనర్జీ ఏజెన్సీలో సీనియర్ సలహాదారుగా పనిచేసాడు. ఈయన 1996 నుండి 1998 వరకు భారత ప్రభుత్వ ప్రణాళికా సంఘం సభ్యుడిగా పనిచేశాడు. ఈయన 2002 నుండి 2004 వరకు, 2006 నుండి 2008 వరకు భారత జాతీయ భద్రతా సలహా మండలిలో బోర్డు సభ్యుడిగా ఉన్నాడు. 2002 నుండి 2004 వరకు కర్ణాటక ఉన్నత విద్యపై వేసిన టాస్క్ ఫోర్స్ కమిటీలలో ఈయన కూడా ఉన్నారు. ఈయన వరల్డ్ అసోసియేషన్ ఆఫ్ న్యూక్లియర్ ఆపరేటర్స్ (WANO) వ్యవస్థాపక సభ్యుడు. ఈయన ఇండియన్ నేషనల్ అకాడమీ ఆఫ్ ఇంజనీరింగ్ అండ్ ఇన్స్టిట్యూషన్ ఆఫ్ ఇంజనీర్స్ (ఇండియా), ఇండియన్ న్యూక్లియర్ సొసైటీకి ఫెలో సభ్యుడిగా ఉన్నాడు.

## పురస్కారాలు
* 2015లో పద్మ విభూషణ్ పురస్కారం
* 1990లో పద్మ భూషణ్ పురస్కారం
* 1984లో పద్మశ్రీ పురస్కారం
* సెంట్రల్ బోర్డ్ ఆఫ్ ఇరిగేషన్ అండ్ పవర్ యొక్క డైమండ్ జూబ్లీ పురస్కారం.
* ఇన్స్టిట్యూషన్ ఆఫ్ ఇంజనీర్స్ (ఇండియా) ఉత్తమ డిజైనర్ పురస్కారం.
* సైన్స్ & టెక్నాలజీకి సంజయ్ గాంధీ పురస్కారం
* సైన్స్ & టెక్నాలజీకి ఓం ప్రకాష్ భాసిన్ పురస్కారం
* ఇండియన్ సైన్స్ కాంగ్రెస్ నుంచి హోమి భాభా బంగారు పతకం
* ఇండియన్ న్యూక్లియర్ సొసైటీ యొక్క హోమి భాభా లైఫ్ టైమ్ పురస్కారం.

## వ్యక్తిగత జీవితం
ఈయన శ్రీమతి గీతా శ్రీనివాసన్ వివాహం చేసుకున్నాడు. ఈమె ప్రకృతి పరిరక్షణాధికారి, వన్యప్రాణి కార్యకర్త, నీలగిరి వన్యప్రాణి & ఎన్విరాన్మెంట్ అసోసియేషన్ అధ్యక్షురాలు. వీరికి ఇద్దరు పిల్లలు ఉన్నారు వీరి పిల్లలు రఘువిర్ శ్రీనివాసన్ ప్రస్తుతం ఫిన్లాండ్ లోని హెల్సింకిలో నివసిస్తున్నాడు. శారదా శ్రీనివాసన్ ప్రస్తుతం బెంగళూరులో నివసిస్తున్నారు.
## మరిన్ని విశేషాలు
ఈయన భారతదేశంలో అణు విద్యుత్ కార్యక్రమం, పిహెచ్‌డబ్ల్యుఆర్ అభివృద్ధిలో కీలక పాత్ర పోషించాడు.

## మరణం
ప్రసిద్ధి అణు శాస్త్రవేత్త ఎం ఆర్ శ్రీనివాసన్ తమిళనాడు లోని ఉదగమండలం
ఊటీ లో తేదీ  20 మే 2025 న  కన్నుమూశారు.

## మూలాలు

వర్గం:జీవిస్తున్న ప్రజలు
వర్గం:1930 జననాలు
వర్గం:పద్మభూషణ పురస్కార గ్రహీతలు
వెలివర్తి రామదాసు

**వెలివర్తి రామదాసు** తెలంగాణ రాష్ట్రానికి చెందిన వాగ్గేయకారుడు.

## జీవిత విశేషాలు
రామదాసు 1908వ సంవత్సరంలో అనంత క్రిష్ణయ్య, సరస్వతి దంపతులకు రంగారెడ్డి జిల్లా, శంకర్‌పల్లి మండలం, వెలివర్తి గ్రామంలో జన్మించాడు.

## రచనా ప్రస్థానం
రామదాసుకు చదువుపై ఆస్తకి లేకపోవడంతో మధ్యలోనే ఆపేశాడు. పన్నెండేళ్ళ వయసులో రంగశాయిపై ఆశువుగా సీసపద్యము చెప్పాడు. అచల గురువు బారలింగ దేశికేంద్రుడు వచ్చి రామదాసుకు ఉపదేశం ఇచ్చి, అచల పీఠాన్ని అప్పగించాడు. అక్కడ రామదాసు కందపద్యం, శ్లోకాలు, కీర్తనలు రచించి గానం చేస్తుండేవాడు. వీటన్నింటిని కలిపి *పరిపూర్ణ గురుసార సంగ్రహము* పేరుతో పుస్తకంగా ప్రచురించబడింది. గురుపూజ సంస్కృత శ్లోకాలు, గురుస్తవ షోడశ శ్లోకాలు, తత్వ విచార అద్వైత కీర్తనలు మొదలైనవి ఈ పుస్తకంలో పొందుపరచబడ్డాయి.

## మరణం
ఈయన 1941లో శ్రావణ శుద్ధ తదియ రోజున మరణించాడు.

## మూలాలు

వర్గం:వాగ్గేయ కారులు
వర్గం:1905 జననాలు
వర్గం:1941 మరణాలు
పంపన

**పంపన** లేదా **పంప కవి** వేములవాడలను రాజధానులుగా చేసుకొని పరిపాలించిన చాళుక్యుల కాలానికి చెందినవాడు. చాళుక్య రాజుల్లో రెండవ అరికేసరి ఆస్థానంలో ఉన్నవాడు. కన్నడ సాహితీ సృజనలోనూ ఆయనే ఆదికవి. పంప కవి సా.శ. 902 నుంచి సా.శ. 975 వరకు జీవించినట్లు తెలుస్తున్నది. సా.శ. 931 నాటికే ఆయన కన్నడ భాషలో ఆదిపురాణం రాశాడు.

కమ్మనాటి వంగిపర్రు వాస్తవ్యులైన పంపని పూర్వీకులు యజ్ఞయాగాదులు నిర్వహించిన సోమయాజులు, తండ్రి భీమన, వైదికం విడిచి జైనమతం అవలంబించి, కొంతకాలం వనవాసంలో వుండి తర్వాత వేములవాడ రాజాస్థానంలో స్థిరపడినట్టు తెలుస్తోంది. మత ధర్మమే కావ్యధర్మంగా ఆదిపురాణం, విక్రమార్జున విజయాలను పంపన రాసారు. ఆదిపురాణం జైన తీర్థంకరులలో ప్రథముడైన వృషభనాధుని చరిత్ర. 16 ఆశ్వాసాల ఈ గ్రంథాన్ని పంపన మూడునెలల్లో రాసారు.వేటూరి ప్రభాకరశాస్ర్తీ ప్రబంధ రత్నావళిలో పంపన.

## మూలాలు

వర్గం:కవులు
సీతారామ దేవాలయం (గంభీరావుపేట్)

**సీతారామ దేవాలయం** తెలంగాణ రాష్ట్రం, రాజన్న సిరిసిల్ల జిల్లా, గంభీరావుపేట్ మండలం, గంభీరావుపేట్ గ్రామంలో ఉన్న దేవాలయం. సుమారు 680 సంవత్సరాల క్రితం కాకతీయుల కాలంలో నిర్మించబడిన ఈ దేవాలయంలోని అఖండజ్యోతి నిరంతరాయంగా వెలుగుతూ ఉంది.

## చరిత్ర
కాకతీయులు తమ రాజ్యంలోని కొన్ని గ్రామాలను పాలన ప్రాంతాలుగా పరిగణించి, గంభీరావుపేటను ప్రధాన కేంద్రంగా మార్చుకున్నారు. క్రీస్తుశకం 1333లో కాకతీయ రాజులలో చివరివాడైన ప్రతాపరుద్రుడు ఈ ఆలయాన్ని నిర్మించాడు. నిజాం పాలనలో లింగన్నపేట సంస్థానానికి సంస్థానాధీశుడిగా ఉన్న వేంకటరావు దేశాయి ఈ ఆలయ అభివృద్దికి కృషి చేశాడు.

## ప్రత్యేకత
16 స్తంభాలతో నిర్మించిన కల్యాణమంటపం ఇప్పటికి నిలిచివుంది. దేవాలయానికి కొంత దూరంలో సంస్థానాధీశుడి పేరుమీద నిర్మించిన వెంకటాద్రి చెరువునుంచి ఆలయంలో జరిగే అన్ని ఉత్సవాలకి నీటిని తెస్తారు. ఆలయంలోపల ఉన్న గంటపై 1333 అనే సంఖ్య ఉంది. ఈ సంఖ్యను బట్టి ఈ ఆలయం కాకతీయుల కాలం నాటిదని చెప్పవచ్చు. ఈ ఆలయంలో ఒక నందాదీపం ఉంది. మూల విగ్రహాల ప్రతిష్ఠకు ముందే ప్రతిష్ఠించబడిన ఈ నందాదీపం నాటినుంచి నేటివరకు వెలుగుతూనే ఉంది.

## ఉత్సవాలు
ప్రతి సంవత్సరం ఈ ఆలయంలో బ్రహ్మోత్సవాలు జరుగుతాయి. ఈ ఉత్సవాల్లో భాగంగా దేవుడిని రథంపై ఊరేగిస్తారు.

## మూలాలు

వర్గం:తెలంగాణ దేవాలయాలు
వర్గం:తెలంగాణ పర్యాటక ప్రదేశాలు
వర్గం:రామాలయాలు
వర్డుప్రెస్సు ప్లగిన్

వర్డుప్రెస్సు ప్లగిన్ (Wordpress Plugin) అనేది ఒక వర్డుప్రెస్ వెబ్సైటు కి కొత్త ఫంక్షన్స్ ని జోడించడం  అనగా వెబ్సైటు కి రిజిస్ట్రేషన్ , లాగిన్ లాంటి ఎన్నో ఫీచర్స్ ని యాడ్ చేయడం అన్నమాట.

wordpress.org అనే కంపెనీ వెబ్సైటు లో వేలాది ఫ్రీ, ప్రీమియం ప్లగిన్స్ ఉన్నాయి,  మన వెబ్సైటు కి అనువైన ప్లగిన్ ని శోధించి డైరెక్ట్ గా వెబ్సైటు నుండి install చేయచ్చు.  ఈ ప్లగిన్స్ ని PHP and My SQL లో అభివృద్ధి చేస్తారు.

మీరు కూడా ప్లగిన్స్ ని develop చేసి wordpress online లో అమ్ముకోవచ్చు

## బాహ్య లంకెలు

* వర్డ్‌ప్రెస్ అధికారిక సైటు
* వర్డ్‌ప్రెస్ ప్లగిన్

## మూలాలు

వర్గం:అంతర్జాలం
వర్గం:విషయాల నిర్వహణ సాఫ్టువేర్లు
వర్గం:స్వేచ్ఛా సాఫ్టువేరు